Elektrėnai

Elektrėnai – miestas Vilniaus apskrityje, piečiau nuo automagistralės , 47 km į vakarus nuo Vilniaus. Elektrėnų savivaldybės ir seniūnijos centras. Miestas pastatytas kaip šiluminės elektrinės darbuotojų gyvenvietė.

Stovi Elektrėnų Švč. Mergelės Marijos Kankinių Karalienės bažnyčia (pastatyta 1996 m.), Elektrėnų literatūros ir meno muziejus (nuo 1977 m.), socialinės globos namai, vaikų globos namai, paštas (LT-26001), kultūros ir sporto centrai, 50 m ilgio baseinas (atsidarė 1989 m.), ledo arena (veikia nuo 1976 m.), 1973 m. atidarytas atrakcionų parkas „Vaikų pasaulis“, neveikė nuo 2012 m., 2019 m. išardytas, palikti tik keli atrakcionai. Veikia šiluminė jėgainė (nuo 1962 m.), virš miesto iškyla 3 jos kaminai (du 250 m aukščio ir vienas 150 m). Du iš jų 2021 m. demontuoti.

Etimologija 

Elektrėnai yra pramoninis vietovardis. Miestas kūrėsi aplink šiluminę jėgainę (Lietuvos VRE, tuo metu didžiausią elektrinę Lietuvoje), gaminančią elektros energiją, todėl gyvenvietė 1962 m. balandžio 19 d. buvo pavadinta elektros vardu su lietuviška priesaga -ėnai.

Geografija 

Elektrėnai įsikūrę specialiai elektrinei aušinti suformuotų Elektrėnų marių šiaurinėje pakrantėje, prie magistralės . Mieste yra 3 seniūnaitijos:
 Centro seniūnaitija: Elektrėnų miesto Šviesos g. 22 ir 26 namai, Trakų g., Draugystės g. poriniai (nuo 20) ir neporiniai (nuo 9) namai;
 Naujamiesčio seniūnaitija: Elektrėnų miesto Šarkinės g., Atgimimo a., Alinkos g., Aukštamiškio g., Ąžuolyno g., Budinės g., Dubijos g., Dvaro g., Ginėjos g., Grigaičių g., Pušų g., Raistinės g., Sabališkių g., Samanykščio g., Šaltinio g.;
 Senamiesčio seniūnaitija: Elektrėnų miesto Šviesos g. (išskyrus 22 ir 26 namus), Sodų g., Taikos g., Draugystės g. 1–8 ir poriniai nuo 10 iki 18 namai, Rungos g., Elektrinės g., Obenių g., Žvejų g., Pušų g., Marių g.

Istorija 

Elektrėnai įkurti 1960 m. laukuose pradėjus statyti šiluminę jėgainę. Bendrojo plano, kuriame vyrauja blokiniai namai, autoriai – architektai Kazimieras Bučas ir Birutė Kasperavičienė. Pirmajam namui pamatai pakloti 1960 m. birželio 29 d. Kadangi jėgainės įrengimams aušinti reikia vandens, netoliese užtvenkta Strėva ir užlieti čia buvę Perkūnkiemio, Raistinės ir kiti kaimai. 1961 m. liepos 18 d. iškilmingai padėtas kertinis Lietuvos elektrinės akmuo. 1962 m. balandžio 19 d. Elektrėnai tapo miesto tipo gyvenviete. 1962 m. davė srovę pirmasis 150 MW energetinis blokas, 1972 m. paleistas paskutinis, aštuntasis (300 MW). 1968 m. Elektrėnuose įvyko pirmasis Lietuvoje (ir antrasis Baltijos šalyse) džiazo festivalis „Jaunystė 68”.

1999 m. patvirtintas Elektrėnų herbas. Miesto himnu laikoma daina „Elektrėnų žiburiai“, muzika Eduardo Balsio, žodžiai Stasio Žlibino.

|}

Švietimo ir ugdymo įstaigos 
 „Versmės“ gimnazija
 „Ažuolyno“ progimnazija
 Elektrėnų pradinė mokykla
 Mokykla-darželis „Žiogelis“
 Lopšeliai-darželiai „Pasaka“, „Drugelis“
 Elektrėnų meno mokykla
 Elektrėnų profesinio mokymo centras
 Elektrėnų savivaldybės viešoji biblioteka
 Elektrėnų savivaldybės sporto centras
 Dariaus Kasparaičio ledo ritulio mokykla (įkurta 2016 m.)

Gyventojai

Tautinė sudėtis

Žymūs žmonės 
 Rūta Ibelhauptienė (g. 1963), pianistė, pedagogė
 Rimvydas Stankevičius (g. 1973), poetas, eseistas, žurnalistas
 Donatas Vėželis (g. 1981), sportinių šokių šokėjas

Ledo ritulininkai 

 Arūnas Aleinikovas (g. 1978)
 Nerijus Ališauskas (g. 1991)
 Egidijus Bauba (g. 1977)
 Aivaras Bendžius (g. 1993)
 Arnoldas Bosas (g. 1990)
 Nerijus Dauksevičius (g. 1982)
 Aimas Fiščevas (g. 1994)
 Darius Kasparaitis (g. 1972), olimpinis čempionas, NHL žaidėjas
 Mindaugas Kieras (g. 1980)
 Dovydas Kulevičius (g. 1982)
 Šarūnas Kuliešius (g. 1977)
 Artūras Kuzmičius (g. 1990)
 Darius Lelėnas (g. 1982)
 Petras Nausėda (g. 1985), politikas
 Aleksejus Nikiforovas (g. 1957), treneris
 Darius Pliskauskas (g. 1980)
 Pijus Rulevičius (g. 1992)
 Karolis Šlikas (g. 1983)
 Dalius Vaiciukevičius (g. 1981)
 Povilas Verenis (g. 1990)
 Justinas Vėželis (g. 1988)
 Tomas Vyšniauskas (g. 1978)
 Andrejus Židkovas (g. 1991)
 Dainius Zubrus (g. 1978), NHL žaidėjas
</div>

Sportas 
 Elektrėnų „Energija“ (ledo ritulys)
 FK Elektrėnų „Versmė“ (futbolas)
 SK „Centauras“ (krepšinis)

Nuo 2015 m. Elektrėnų savivaldybės teritorijoje kasmet vyksta Lietuvos automobilių ralio čempionato „Elektrėnų ralio“ etapai asfalto ir žvyro dangomis.

Elektrėnuose nuo 1972 m. organizuojamas tradicinis bėgimas „Aplink Elektrėnų marias“

Miestų partnerystė 
  Žovkva, Ukraina
  Mazovijos Novy Dvuras, Lenkija
  Forli, Italija
 Mardu, Estija
 Biukligo kraštas, Austrija
 Šiovdės savivaldybė, Švedija

Galerija

Šaltiniai